
লেরিক এহান কবি বার নাট্যকর্মী শ্রীমান শুভাশিস 
সিংহর প্ররোচনাল ইকরেছুহান। পৌরি সম্পাদক শ্রীসুশীলকুমার 
সিংহয়ো সমর্থন করল। 

গয়াহাটি আর্টিস্টস গিলড্র শিল্পী শ্রীকান্ত সিংহ-ই 
প্রচ্ছদহান বার ষষ্ঠ পৃষ্ঠার অলঙ্করণহান করেদেছে। অন্যান্য 
অলঙ্করণ উহানি করে দিলতাই নুয়া দিল্লীর শিল্পী শক্তি 

ংহই। তানু দ্বিয়গির শিল্পকর্মহানি য়ৌঅয়া৷ .লেরিকহান 

ধন্য অইল। 

একাবলি সম্পাদক কবি দিলীপ বিশ্বাসে প্রচ্ছদর 
চেহানি নির্বাচন করেদিল। 

এহান প্রকাশ করতেগাউ *দিলীপকুমার সিংহ বার 
উত্তমকুমার সিংহরে নিংসিং অউরি। তানুর সাদে পাঠক 
আর কুরাং পেইতৌতা ! 


ফেইচম পিদেছে জোনাকহান ঘর গিরত্তির মুডেদে আটিয়া যারগা। 
আতহানাৎ লাঠিগ, লেমপালহানাৎ গজপুরনা অছে আচালাহান। 

অমাটিক চালাক অয়া বুজন অইলতা৷ ওতা! 

চুলৌ ধলা অয়া হদাছে। মেইথঙহানাৎ খচ। 

গাঙহানর হাদিগৎ আয়া খানি বাসেইল। 

খড়মহানাৎ দুকগাচর খুয়া লাগেছে। 

পথগই ডিগলগ অয়া হমাদের। 

লাংবইলেহাও জারিত জঙেছে তেনুয়ালাং ছেয়াগই 

ইংহান লাগেছে মিঙালহানর গত্হান লর। 

য়ারিহান পয়লাত্ত দিং। ইসালপার হেকগৎ মাম খানি লাগেছে। 

ডাকর পুং্ললহান মালঠেপগর কোণ আগদে লেয়য়া' পড়িয়া আছে। 
দুয়ারগর চলনহানে নিরালহান সুপকরেছে। হাবি হারৌ অইবাতা। 
কুসুমলেই ঘুমজিয়া আছে। জৌনাকহানতে ঘাউসাৎতৌ রাতি ঘুম নেইগ। 
ঘুম উঁহান আগালাজারিৎ, দারির ছেতাগণ, কম্তলর গৎ আহের 

পর্থরির পানিৎ, জিরাছে হরি উঠানর ফিরালহানাৎ 

মহাদেবর থানহানর ধতুরাজারির হুটা অছে ফুল ওগিৎ, 

বেড়েয়া থছি পল্লেইহানিৎ চেপয়া আছেগা। 

কুসুমলেই জরম অইলি দিন হান জোনাকহানে 

হারৌ অয়া উঠানহানর উরিজারির ছেয়াগ পেয়া আহেছিল। 

মাদইরে দেহিয়া সরারেল আহির পট নাবেলাছে ওঁসাদে তাও চেয়া আছিল। 
দিন গুহান মিঙালহানরতা রমকাটা দিল। 

কুসুমলেই মাতাম ফাইলি দিন ওুহান হেইনৌ জারি কোকিল আগ রহেছিল। 
কোকিলনি ওগই লাজপেয়া না খুমকারিয়া আছিলি! 

কোকিলগর কাদানি এহান কুসুমলেইর নুংশিহানাৎ আয়া লাগিল। 

নুংশি উহান লপুক ফারি দিয়া দূরেই গাঙ আহানদে 

পথগ ইলয়া ঘিতেগা লিরি লিরি বৌহানে দেহেছিল। 

এলাহানর মাচুহান গাঙ লালয়া, লপুক লালয়া, 

টেডার্লা সিনচৌ লালয়া, দিনরাতি, বরিবা লাংপাল লালয়া 

বারগা উহান কোকিলগই চেয়া থাইল রহানিহান এরিয়া। 

হমা যারগা জোনাকহানে গুঁহানাদে অয়া হাবিতা পাহুরেছিল। ১ 


সৌকরার পরে কুসুমলেই আকদিন রাতি পহ্ুরিগৎ হিনেইরিতা ; 
গুঁবাকা জোনাকহানে পহুরিগৎ লামিয়া আয়া তেইরে কলকরল। 
পশ্চিমেদে দৌ জিলকেইল রাতিহানে কুমেই চেইল। 
লাজহানে হারৌহানে কুসুমলেই পারগৎ কায়া ফুতি পটেইরি। 
তিঙা ফুতিহানে আংকরল, “কুসুমলেই, আহুরিতা না কাদুরিতা।” 
ফুতিহান চিপিয়া পড়ের পানিয়ে মাৎল _ 'হাইয়ে, 
এবাকাতে আমারে দূরেই করতেই নাই! 
বুকগর উমহানাৎ আছিল তিলগই মাত্ল-“মি হাবিতা হারপাছু, 
দেখতে মাতে দিতু। কুসুমলেইর কই জনম আগেকার 
মণিপুর মাটিতত এলা আহান বাহিয়া আহের - 

হা হো যৌয়েনা খৌনাঙ বৌয়ে না উডেইল। 

রাজার চানাপি যৌনাঙ বৌয়ে না উড্ভেইল ॥ 
হপনেদে তেইর য়াবেরুনিহান যৌরাঙহানর সাদে ফরদিয়া গেলগা। 
কুংগদে মণিপুর, মইরাঙ, খুমল! কুরাং লগতাকর পানিৎ 
জোনাকহানর মিঙালহান পড়েছেগা!  মিঙাল হানে 
লেহিয়া নেরগা তেইর মাতাম ফাছে উমহান। 
'আনতারা আনতারা গিরিগর জিলক য়েইমাপিরে আনতারা।” 
কুরাং আনতারাতা! কিয়৷ আনতারাতা! কুংগই আনতারাতা! 
কুসুমলেইরতা কাদানি আহিল। নিংশিং অইরি 
আরাক জনম আহানাৎ রাজার ঘরে জরম অছিলি এরহান। 
ফুলর তলফুতি পিদিয়া চমকির আডেই উরিয়া কনুংগণ্ত নিকুলিয়া 
লপুকগৎ গিয়া হমাজি গাছির লগে খেললগা দিন ওঁহানৌ 
জোনাকহানে হাবির মুঙে তেইরে কলকরিয়া ধরেছিল, 
লেহাও জারিতত ফুলর গতহানে চানাৎ আহেছিল, 
ছেয়াগি হাবি হজাক অয়! তেইরে শুরানিরকা বাছেয়া থাইলা। 
থামপালজারিৎ আছিল নীলুয়া হরপ উগই 
তেইর শাতহান রাহিয়া থাইল। 
মণিপুর মাটির হাবিত্ত শাতহবা নিউলগ কুসুমলেই। 
তেইর লেইসি আহান করে দিলে হাবিয়ো হারৌ অইতারা। 
তেই যেগদে যেইরিগা ওগদে জোনাকহানো বারগা। 


মণিপুরর হপনর জনম উঁহান নিয়াম নুঙেই অছিল, 

রাজার জিলকগ বুলিয়া নাগই, হাবিতারকাউ। 

আরাক জনম আহানাৎ বার তেই জরম অছিলি গা ওহানর পিঠিয়েদে 
শাতহান হবা গাট আহান আহিলি। 

গাট ওুঁহান পূর্ণিমা রাতি আহান আক্খুলিগই গুমজিয়া আছিলি। 
গারিগৎ ইনাগাছ পেয়া নেই। 

জোনাকহান বার গাট উহানর গজে পড়েছে। দ্বিয়গি ঠুয়য়া 

ইমপানিগ অয়া আছি। দেহিয়া কুসুমলেইরতা কাদানি আহিল। 
জোনাকহানে কিয়া তেইর বারাদে নারা গাটহানাদে অছে তা। 

কুসুমলেই পানিৎ ফালদিয়া মরাৎ গেলিগা। 

জোনাকহানে মাতল - পাগুলিগ না কিতা ! 

মি গাটহানরাং তোর পৌ হারপাৎ গেসকুগাতা না। বার, 

তোরে গৌ আহানৌ দেনা মনেয়া। 

ঠা নাকরলে পারগর শণর ফুল উভারাং আংকরিছ। 

কুসুমলেইরতা আবরতাউ কাদানি আহিল। 

শণর ফুলতে জনমতৌ মিছা সাক্ষী দিতারাতা। 

মংসার এহান হাবি অসারহান অইল তেইরতা। এতা হাবি আপপানেতা না। 
ও জনমে নাই তেই পাহিয়াগ অয়া বনেদে মাঙইলিগাতা। 

মানুয়ে মাত্তাই তাতে লাজহানে। লাজহানে নাগই, দুঃখহানে। 
য়ারিহান হারপাছি গঁতাই আরাক য়ারি আহান দিতারা। 

নিংসিং অইরি ও জনমে তেইর নাঙহান আছিলতাই পানি। 

পানিও পানি, আইনে ঘরে যিকগা।” 

ঘরে গিয়াতে কিতা করতু ! জনম এহানলতে কিতা করতু। 

হাবিয়ে মোরে আঙুলি বিদেয়া মাততাই --ওুরে চেই 

জনম আহানাৎ রাজার জিলকগ আছিলিগ, কিতা অইলিতা৷ চেই, 
আকখুলিগ লেইরাপিগ অয়া থাইলিতা। জরম বেয়কগই পেয়া ... 
এতাত্ততে দেশাস্তরী অয়া, মাওইলেগাই বালা। 

নাইতৌ ইমা নাইতৌ, জিংতা অনা নাহের, ঘরে যানা নাহের মোরতা। 


ইমা মোরে কিয়া জেলা শৌগ করে জরম দিলেতা। 

আত আহানাৎ আহির পানি, আত আহানৎ হকগ। 

জরম অইতে মোরে আরতাতে কিৎতাউ নাদলে ইমা। 

জরম অইলুতাই নুন খওয়েয়া না মারলেতা কিয়া ! 

পাহিয়াগ অয়াতে কিতা দুঃখ হাবি ককইল থাং! 

আহৌ আট জনম পাপ করলেহে নিঙলগ অয়া জরম অনা। 

মোরে ডাককরে দেই ইমা বাবা,গিরিগিথানি। 

মিতে কারাঙো লাল নাছু, ওঁতাউ হাবিয়ে মোরে ঙাক করে দেই। 

পাগল অছততা ! কুসুমলেইর কপালে ডেইনার ধনুকহান ছিড়তইতাতে ! 
দুঃখর গাটহান লালয়া এপারে আহে নুয়ারেছু, 

লামলাকে পাহিয়াগ অয়া থাইলু। 

“কি খণ্ডর পাহিয়াগ, আন্দিয়া খঙর পাহিয়াগ 

জেলাগ অয়া জরম অছতরে মাহেইতে হাবিরাং লালছৎ উ পাপেহে কাদৌরি নাই। 
রে আমার গাঙহান, রে গাটহান, ওরে ইমা। 

হাবি এতা আগেদে মোর কুটুম আছিলাতা। এবাকাতে ? 

এবাকাতে আকগেৌ তোরতা নাগই, কুমুমলেই, তি আকখুলিগ। 
কুসুমলেইয়ে বেলল আহির পানির ফুটাগ মালকর উরহানাৎ জঙিল। 

-ইমা তিতে কিয়া কাদুরিতা ! কাদানিরকাতে মিহে আছু নাই। 

_না কাদতু থাংতে। দশ মাহা দশ দিন গর্ভৎ গঞুগ। ইমা আগর গর্ভত্ত 
ইমা আগ, ও্গর গর্ভত্ত ইমা আগ, উগর গর্ভতত্র, আরাক ইমা আগ। 
আহির পানির পূর্ণিমা রাসহান। আহির পানির গোপী, আহির পানির বৃন্দাগ 
আহির পানির মন্দিরাহান। আহির পানির সূত্রধারী, আহির পানির তালহান। 
আকেইদিন হাবি শুমজিয়া হদেইলেগা জোনাকহানে ঘুঙেদেতত আয়া 
তেইরে আংকরল--“ঘুমজিলেতা কুসুমলেই। 

কুসুমলেইর আহিগৎ ঘুম নেই। জোনাকহানে কুমবাকা দারিগৎ কায়া 

শব্দ করতই বুলিয়। বাসেয়া আহেগ। গারিগৎ ছু ভালে দিতই 

বুলিয়া রাতিহান হাবি দুয়ারহান চেপ করিয়া বাসেয়া আছে। 

জোনাকহানে মাংল মি তোরে জনমহান কলকরিয়া থানারকা আহেছুগ। 
“কিয়াতে রাতি নঙেই গাটহানর গারিগ সকছিলেগা।' -“তোর কথা আংকরাৎ। 
তি হিনাউরি পানি ওুতার মাচুহান চানাৎ। মনহানাৎ পাপ থায়া নাগই। 


(তোমারতা পাপ নেই। জেলেইরতা না পাপতে। জেলেইরতা না গমনেইতে। 
তুমিতে উমেলে নাকপা, খুমেলে নাকপা। দশগ থনাউ য়াকরের । 

তি আজি ডালতেই হু তার জ্বালাহানল মিহে জ্বলভৌতা নাই।তি নাগই। 
তোরে হমাদিং যাগা। দেরে গিয়া দেগা, _যাগা যাগা নিষ্ঠুর কালা। 

-_ অমাটিক ঠইগ দরা নাই। এববাকা বিয়ানহান ফুয়েইতই। মানু উঠতাই।” 
 মানুয়ে হারপেইলে তোমার তাতে কিতা থাং ! মিহে লাজপেইতৌ ! 
মোরেলহে মানুয়ে আতর সপা দিতাই _অ গিদেই সাতাঙর গিদেই। 
জনমহান জুলিয়া পুড়িয়া মরলু। আজি আইলে আইলে, আর নাহিছ। 
গুতা বুলিয়া খেরর সাঙ্গ লালয়া, হরপর বাকল পড়েছে গুতা লালয়া 
ফাপগর কাদাৎ গিয়া ইমপানিগ অয়া থাইলিগা। 

এতারে মাততারাতা হরি বলা এ হরি। তানু দ্বগির যারি পরি। 

না ! এপেই লই নাছে কুসুমলেইর য়ারিহান। 

এতা য্ারি লয়ইতে লই নার। বার নুয়া করে অকরানি। 

সীতার অলঙ্কারর সাদে জনম জনমর পথেদে জঙে জঙ্ে থারতা। 

এতা য়ারি পহরিগর পানিহানাৎ পেইতেই। বেলিটিকর গাটহানাৎ, 

সেন্দাকার ইরবিরগৎ, দসু খেলতে, কইনাগ কাদতে, নুয়া তলফুতির ললগৎ্ 
বিসারলেগা পেইতেই। লপুকেদে রুয়ার গুচিহানাৎ ডাগর অর। 

কুসুমলেই চেঙি দিরি। ফিতুপ আহান যাহানাদে বেলাছে। 

পাহিয়া পলেই, গাছর ছেয়া, ঠুম ঠুম ইঙহান। 

হিনেয়া দ্বি নিভেরতা? গজহানহে তিওতইতানাই, বিতরর জ্বিগতে 

কিসাদে নিভতইতা, কিতাল নিভতইতা? নিভিয়া নিভের থাং ! 

চেও্িরমা আছিলা বচর পাতা ওুঁতাই, তেইর গারিগ আতা আতা মাত্লা 
'কুসুমলেই, গারিগ ইউইলতা ! অইলগা বাত ডিলইল, লপুকর মানু আইতাই। 
পানিহানাৎ গায়া আছিল ছেয়াগ হাতে হাতে পারগৎ্ কায়া কুসুমলেইর 
জাঙহানর কাদাৎ বয়া তেই হিনেইরি পানি তা লককরল। 

গাৎগতত হরপ আগ নিকুলিল। 'না মারিয় হরপ এগরে দেইরে, নামারিয় ! 
তোমারে হমাদিং ! এগ কই জনম রাহালিগ অয়া আছেগ। 

এগর হু উতাল নাই মি জনম জনম দুঃখৎ নুঙেয়ে জ্বলৌরিতা। 

কই লক্ষ্রীপূর্ণিমা, কই রাস, কই আরতি, কই সেলকম চরকরানি, 

কই ফুতি অকরানি এগ মোর কাদাৎ মোরে রাহিয়া থারগ। জনম জনম 


এগই মোরে হু ডালেদেরতা। জোনাকহানাৎ নামরিল হজকজার আছে বুলতারা, 


ওউজারর পানি পিয়া পাউরি, জনম জনমর হু এতালৌ নামরৌরিতা।” 
গমনেই কুসুমলেই না নাদরিছ, ডিগল উতা বুলিছ, রাতিকার তা বুলিছ। 
হরপগ বুলানি গম নেই। তিতে গমনেইল জরম অছৎগ না। 

আকদিন কুসুমলেইয়ে হপনেদে দেখলতা জোনাকহান পুড়ের। 
হিনানিহান পুড়ের। রাতিহান পুড়ের। দিন এহান পুড়ের। 

চারিয়বারাদে স্বি লাগেছে, জ্বি ওগই তেইর খেলমাচির আঙেইহান। 
তেই হান আনানিরকা সালইলি -_ যিতেগা যিতেগা, জ্বিগৎ হমেইলিগা। 
আকদিন কুসুমলেই মাংকলহান ডালকরিয়া পাজি কাটিরি। 

মাংকল ডালপি কুসুমলেইরে চানারকা বাসা নুয়ারিয়া 

দিনহান থাইতে মাদানে মুণেদে জোনাকহান কাইল। 

কুসুমলেই নাদেহিল সটান দিয়া লুরি নানেদে চেইরি। 

ফিজাহান, তি মোর মেইথঙহানর লাজ এহান গুরেদে। 

গুবাটির ফুল সাক্ষী থাই, মাদানহানর মাংকলহান সাক্ষী থাইছ। 

এরে পাজি কাটিয়া নিকালাউরি লুরি এতাল সামদেছু জনমহানি। 
জনম জনমর কুসুমলেই _ জনম জনমর জ্বিগ। 

তলকইগ অছে ঠই এতা হবি আকপেই করিয়া ফিরাল আহান বুনতৌ। 
বরেইজার বেড়াছে স্বর্ণলতাজারর সাদে এরে কাটা লুরি এতাই 

বেরেয়া থইতই মোর জনমজনমকার পলাংগ, 

মোর থিঙছে পথগ, গম গমনেই হানি। 

মি আলথক অয়া ইমার গর্ভৎ হমানি মনাউরি। ও গর্ত ওগরে 
বেড়েয়া থইতৌ লুরি এনানল। আর জরম নাইমতা নিউলগ অয়া। 
ঘরর দৌ, বারর দৌ, পাথারি গাঙর দৌ, বেলিটিকর দৌ, 

রাতিকার দৌ, জিংতা দৌ, মরা দৌ,- মোর য়াবেরুনির বানাহান 
ফানেকহানর পাহারা, গাটর পারর বনসপা, গুলার পানির বুরহান, 
কওয়াকলেইগি, দিকদিশা মাছে পিঠির দারিগ, সেন্দার বাহার তলহান, 
যেতা দেখলাই, হুনলাই, হারপেইলাই শুঁতা তোমারাং থাক। 

জনম এহান মাৎনেইহান, হপন এহান কালুয়াহান, ভ্বিগরতা আহিগ নেই, 
কারে কিতা বুলতে, মাৎলে হারপাকুরা নেই। 

ঘুমর হাদিৎ ঠুনিংসা বেলেইরি কুসুমলেই। হাংগামাপালহান অয়া 

ঠুনিংসার বৌ হানে বেড়েয়া থার তেইরে। 

তেইরে ঘুম লওয়া দেনারকা মাঠিয়া দের, এলা দের _ বরন ভাহানির এলা। 
ঠূনিংসা ওুঁহানে মাতের, ঘুমজে কুসুমলেই। তোর হমাজক মি, 

তোর কাদাহানাৎ দিনহান বৌনেই রাতিহান বৌনেই বাসেয়া আছুগ। নাখালকরি। 
খৌনাগর ঘাম শুঁতাই মাৎলা -পঘুমজে কুসুমলেই। তোরে পুড়ের ্বি শুগতে 
আমিহে হারপাছি নাই।” কুসুমলেই বারা বুলনদিরি। কারো কথা 

হুমানি নাহের। হাবি যেইগা। মি আকখুলিগ থাইং। 

ঠুনিংসার আচালাহানাৎ ঘামর ফুটা ওুঁতাই য়েককরেদের য়ারিহান। 

হপন আহান বিসারেয়া যানা মনার ফানেকহানর মাক্রামাচু। 

আজি পূর্ণিমা না অমাবস্যা! উঠানহানরে আংকরতে উঠানহান ঘুমে আছে। 
এসাদে করে রাতি আকেইহান ঘুমনেইহানর গজেদে বাহিয়া থার কুসুমলেইরতা। 
রাতি আহানর পিছেদে আরাক রাতি আহান আহের। 

জনমহানাৎ এসাদে রাতি এতা সুরিহান অয়া থার। ডালহান অয়া থার। 
সুঁতারমা খৌরাঙর হুনার কুড়ি হুলয়া ফাপগৎ্ জিয়া পড়ের। 

ঠনিংসাৎ গুতা পড়িয়া ডহিয়া হপন গুঁতার ছালি সিতারার। 

ওঁতাউ খৌরাঙ জারতে নামরের। নিককাকার কাদানিল উজার 
জিংতা অয়া থার ঠইগর হাদিৎ। ফামহানাৎ। হপনে। টেইপাঙে। 

পথে পথে কুসুমলেইরে বিসারার জোনাকহানে। গাঙে গাঙে, 

রুয়াৎ, দওয়াৎ, বরিষাৎ, লাংপালে, হোলিৎ, পূর্ণিমা রাসে, 

আকদিন নাগই দ্বিদিন নাগই, জোনাকহান নিকুলের দিনেতত। 

যৌরাং জারিৎ মিঙালহান ডালিয়া চার। যৌরাং জারির ছেয়াগৎ 

মাময়া আছে পানি ফুটা আগর জিলিকহান। কুসুমলেইর ঠই হাতোগি 
জোনাকহানে নাদেখবতা করে লুকেয়া থাইতারা লাজে ডরে। 

আরাক জনম আহানাৎ মণিপুর মাটিৎ মুঙামুডি অ পড়লেগা 

টেঙারা সিঞ্ষৌ লালয়া পিঠা বাজিয়া খেইতাইগা। 

তার আগে শিরাপহানাত্ত.জিংতা অনা। 

হাওনর পঙিতল জারির সাদে কুসুমলেই হারৌ হারৌ অইতই। 

ওগদে চেয়া জোনাকহানে মুকসি মুকসি দিলে 

.লাজহানে মেইথগুহান নডেইতই কুসুমলেই। 

-এবাকাউ বিলগর পানির ফুলগৎ কুনারেইগ ধরের। 

সিংগারেইর নুংশিহান খুয়াহানাৎ জঙিয়া পড়ের। 

বরনহানে কাদানির হেকগল তেইরে ডহিয়া গিয়া এলাদের লপুকে লপুকে। 
কুসুমলেইর ফানেকহানাৎ পুংললহান রহের আকেইদিন। 

আকেইদিন আপপানে হারৌ অয়া বৃন্দার নাছ দিরি। 

রূপার খারৌ গাছিতত ভঙ্গীহান ঝলকেয়া নিকুলের। 

আকেইদিন চুলগাছি রারৌ করিয়া মেইথঙহানাদে চেপয়া থার। 

নাপুহান আহিগি জিপেয়া কিতা আহান খালকরের। 

আকেইদিন বার ঝমকাগই কানে কানে কিহান মাতিয়া আহের। 

পিচ্ম দ্বিয়গি ফরদিয়া গিয়া কুরাং মাগুনি মনেইতারা। 
ফরদিয়াতে কুরাং যিতগা! বার টেইপাঙে আলথক অয়া আহানি। 
এসাদে করে এজনমর কুসুমলেইর জনমহান লালয়া গেলগা। 

এমাদে করে আরাক জনম আহানাৎ নুয়া যারি আহান দিতাঙাই। 

না, ইমে আকহান য়ারি দিতাাইতা কিগই জানে! 

ও দিন গুঁহানৌ খৌরাঙজার নামরিয়া দারির কোনেদে 

ছালি বেলতারা গুপেই হুয়ার কুড়ি আগ লিকসইগর সাদে হুলকরতই। 
চমগৎ বুজেছি লুরি, চেয়ো, কুসুমলেইর য়ারিহান ওলি নাক। 

পাজিগই যতরহানে তুলিয়া থদেই, কুসুমলেই আইলে নিক্ালা দিয়ো। 
উঁতার আগে হারপেয়া খনা লপুকগর নাঙ হারৌ, ফসলর নাঙতে দুঃখ। 
তেইরে কিয়া দুঃখহান দিলেতা ঠইগ। তেইতে হারৌহান মনাছিলিগ। 
ঘুমে আছিলি কুসুমলেইরে হজাক করিয়া কুরাং গেছৎগাতা জোনাকহান। 
তেইতে তোরে নাউ চিনেছিলিগ। তিহে আয়া মাতেইলেতা। 

হজাক করলেতা। রাতি এহানে সাক্ষী আছে। আহির পানিয়েউ। 

তি নাই হার কেইরাকহানল তেইরাং ল্‌মিয়া আইলেতা। 

তেই দুঃখর পাজি কাটিয়া লুরিহান নিকালেয়া তাল 

খৌরাঙ আহান বুনিয়া ওগদে বানার পথগতে তিহে হংকরে দিলে নাই। 
দিন লালয়া রাতি লালয়া, রন ডাহানির এলা লালয়া 

কুষুমলেইর য়ারিহান এহান পেয়া আয়া ফৌঅছেগা। ঁহানরে 

কু'গই গুককরতাইতা লেইচন্দনল! কইতে আহে বেনাই। 


১৭ 


. মেইথগুহানর মুডে মেংশেলহানে নিংসিং করেদের কি য়ারিহান! 
মেংশেলহানাৎ শাতয়া আছিল দলা থামপালগ 
বাহিয়া গেলগা থাইনাকার গাটহানাদে। গর আতহানাৎ ধরিয়া, 
কুসুমলেই মাদানর গাটহান লালনি মনেইরি। পারগণ্ত সেনাপুলগই 
তেইরে খামকরের। অটগ নিককরের। মিঙালহান নিককরের। 
মাদানহানর ছেয়াগ তেইরে কুপ করে চেয়া৷ আরতা হাবি পাছরেছে। 
ছেয়াগ! রাতিহান অইলে কুসুমলেইরে জাপদে দিছ। 

বনসপার হাদিত্ত জোনাকহানে তেই ধূপথংমেই দিরি হান চেয়া আছে। 
কতিতে চেইতে! আকয়া মানুগ চেইতে কমগ ডহিল। 

কমগ নাগই, কুসুমলেইর ঠইগৎ আছিল নুংশি উহান ভহেরতা। 
নিঙলর দোবে মরলেগা ভেইনা। কুরাং মরলেগাতা তিতে। 
নিঙলগহে মরলি, উঠানর আগার বেকুরি জার ধরানির আগে। 
তার আগে তেই বানাহান হাবি য়ককরিয়া থছে। 

নীলুয়াহানাৎ লুকেয়া তেই খাক নাহাক বানা খুহানরে মাচাক দিরি। 
হৌগদে কনুগ্ডগৎ আকর্গৌ নেই তেই নেই থাংতে। 

চৈত্রর বৌবরনহান কাছিহানে হাবিতা বাগিয়া গুড়া নাশাগ করে দের। 
ঘর দুয়ার বাগেদের, ফিয়মগ বাগেদের, মন্ত্হান 

দূরেই করে উরা বেলাদের --বিলগর পারগর শনর ফুল ওতার গজে। 
মাওয়া যারগা জুরাগৎ খুয়াছিলি য়ারোহান। 
কুসুমলেই ডায়া থাইরি এ বৌবরনর পরলেই এগর হদিৎ। 

তেইর বৌবরনহানতে দেহেকুরা নেই। হারপাকুরা নেই। 

বৌবরনহান আইবতাই জোনাকহান লুকেয়া থারগা। 

তেইতে কুরাং লুকেইত! লুকেইব পথ নেই, ঘিবগা ফাম নেই। 
কাদিয়া! মালকরে ডাহিয়া মাতিরি ইমা, মি জরম অইলুতাই 
কিয়া নুন খওয়েয়া না মারলেতা। 

মরা মালক উগই মাতিরি - মরিয়াতে মরে পারতেই থাং। 

ঃখৎ পুড়িয়া না ডহেছৎ পেয়া 

মরণহান নেই কুসুমলেই। কুসুমলেই জিংতা অয়া থাইতই 

ন্্রূর্ আছে পেয়া। কাদিয়া কানা নেই। বিলাপ করিয়া কানা নেই। 
আকর্গৌ নেয়ইলে চিলুনি মালক আগই অইলৌ পালিয়া ভাঙর করতই। 


১৯ 


.আজি জোনকহানে গাহান লেহে কুসুমলেইরে বিসারেয়া সালছে। 
গাঙহান লেহে কুসুমলেই না ঘুমজিয়া কাদিয়া আছে। 

বার নুয়া করে জোনাকহান বার কুসুমলেই। 

বার ফ্ারি এহান নুয়া করে অকরতাঙাই _“এসাদে এসাদেতে' 
হুনেছি যারিহান বার নুয়া করে দিতাঙাই। 

বাকা বিলগর পানিয়েদে, গাটর ইংহানাদে 

কাটাখুদুরিয়ার গজেদে বৌহানে ফরদুয়েয়া নিতইগা মাচুহান 

উঠানহান, মাংকলহান, বানাহান, নুংশিহান, তুলসীপুংগ 

ধলাতেরা পারিজাত মালতী বার সেনারেই। 

“সেনারেই পিদিয়া থামপাল ছিড়ন দেগা।' 

কুসুমলেই পানিহানাৎ শাতছে, তেইরে ছিড়ানিরকা 

জোনাকহানে পানিহানাৎ লামতই। তেই আহে আহে 

দূরেই অয়া যিতইগা। এসাদে করতে করতে জোনাকহানে 
কুসুমলেইরে ছেরাগর মায়াহানর কাদাৎ নিতইগা। 

নুয়ারা পানি লেউ ফুলর সাদে মুকসি দিতাই 

মেইখুমহানর তলে পদফামহানে কাদতই। আহানিয়ে কাদানিয়ে বেইবুনি। 
গিরিগিথানি ধানকুনি না হিজেছে। কর্মহীন বিজয় নাছে। 

এববাকাহে নুয়া করে রাগগ অকরতাঙাইতা। 

গাটহান! তিতে হাবিতা দেহেছৎগ নাই। মাত্তা ঢেইক 

পকজকর আসাংপা রহনহান, মায়াহান _নুয়া বরন 

আহান তোর লগে কারকা বাসেযা আছেতা!কি যারিহান 
মনেইতারাতা। য়ারিতে আকহান। 

ফামহানাৎ উবুরিগ অয়া কুংগ কাদিরিতা! 

মুর হাকহানাত্ত কুংগই চেয়া আছেতা। খানি হুবা করে চেই চিনরাই নেই। 
থামপালর পাতাহানাৎ কুংগই মূর্তি পালকরিয়া বহাদেছিত৷ 

কাদানির হক আগর ডালহান। কুরাংত আয়া জঙের 

আতর তারাহানিৎ বেলি হমানি আহানর মেয়েক। বানা নুশির 

সাদে ঝিলিক করলতা লিকলিক আহান । 

উঁহানরে কলকরিয়া থইছ না ঘুমজেছ য়ারিহান। 

এতা হাবি লেমেদে না মাঙক, না মাক জোনাকহান, নামাওক কুসুমলেইর হকগ। 


শ্ধনঞ্রর রাজবমারর উত্থান পঞ্চাশর নয়ইতেগা। 
আধুনিক বিষু্রিরা মণিপুরীর কিংবদন্তী ভুলা এরে কৰি 
এগ ... সাহিত্যিক পরীক্ষা-নিরীক্ষার অভাবে দুর্বল 
শব্দভাগার বার ভাষাপ্রকরণে অবহেলিত অয় পড়িয়া 
আছিল এরে ভাষা এহান্র মারা-সমবদ্ধ চেতনা বার 
আধুনিক মাত্রার মিশ্রণল দিকনির্দেশিক অভিনব পথ 
আগর সন্ধান আনে দেনারকা মগ্ধ অইল সাধনা বার 
শ্রমর যুগল প্রয়াসল। আহানর পিছেদে আহান সৃষ্টি 
করে যারগা ক্ষুদ্র ভাষিক জনগোষ্ঠী, আহানর কৃতা, 
সমাজ, জীবনাচার, ইতিহাস বার বিবর্তনর অনুপুক্থ 
বাগুনাময় তীর কাব্যনির্মাণ।” 
ধনগয় রাজকুমার কবিতা 
শুভাশিস সিনহা 
প্রথম আলো, ঢাকা 


- বিষুপপরিয়া মণিপুরী ভাষার কবিতার জগতে আগ 
আবুখুলা, উজ্জ্বল, তীর প্রতিভাগ কবি ধনপ্য় রাজকুমার। 
... নিজর জনগোষ্ঠীর বাক্ভদ্দিমা, (লোকাচার, বিষ্াস- 
মন্ত্রণ হাবিতারে ধারণ করিয়া বৈশ্বিক চেতনার প্রকাশ 
[দহিয়ার তার কৰিতাৎ। আবেগ বার, প্রতিআাবেগরে 
আকসাটে কবিতার গারিগৎ,গ্রথিত করের গিরকে। 


শুভাধ্লিস সিনহা 
প্রথম আলো, ঢাকা, বাংলাদেশ। 


্ * ঘর * 


এরে পৃথিবী, মাটি, ঘাস, লতাপাতা, ফুল, মানু তোর 
লেখনীর ঝাদুস্পর্শৎ নিন্ম মহিমা অভ্নি করেছে। 


অভিনন্দন পত্র 
জানবিজ্ঞান সমিতি. হাইলাকান্দি জেল" 


